รัฐบาลไทย-ข่าวทำเนียบรัฐบาล-‘ปลัดแรงงาน’ ย้ำ ‘การบูรณาการทำงาน รอบรู้สถานการณ์โลก อำนวยความสะดวกประชาชน บน digital platform’
วันพุธที่ 14 สิงหาคม 2562
‘ปลัดแรงงาน’ ย้ํา ‘การบูรณาการทํางาน รอบรู้สถานการณ์โลก อํานวยความสะดวกประชาชน บน digital platform’
ปลัดกระทรวงแรงงาน เน้นย้ําให้สํานักงานปลัดกระทรวงแรงงาน บูรณาการทํางานในภาพรวมของกระทรวง รอบรู้เกี่ยวกับสถานการณ์โลก นโยบายของรัฐบาล เหตุการณ์ในพื้นที่ พัฒนาและอํานวยความสะดวกประชาชน บน digital platform
วันนี้ (14 ส.ค. 62) เวลา 09.00 น. นายสุทธิ สุโกศล ปลัดกระทรวงแรงงาน เป็นประธานในพิธีเปิดการประชุมเชิงปฏิบัติการเพื่อสร้างความรู้ความเข้าใจในการถ่ายทอดยุทธศาสตร์สู่การปฏิบัติ ณ ห้องจอมพล ป.พิบูลสงคราม ชั้น 5 อาคารกระทรวงแรงงาน โดย ปลัดกระทรวงแรงงาน กล่าวว่า “สํานักงานปลัดกระทรวงแรงงาน ถือได้ว่าเป็นหน่วยงานสําคัญที่จะบูรณาการทํางานในภาพรวมของกระทรวง ซึ่งกระทรวงแรงงานนั้น มีมิติการทํางานที่หลากหลายและครอบคลุมประชาชนในหลายกลุ่ม ทั้งกําลังแรงงานทั่วไป แรงงานข้ามชาติ คนพิการ ผู้สูงอายุ แรงงานนอกระบบ ไปจนถึงนักเรียน/นักศึกษาที่จะเข้าสู่ตลาดแรงงาน ดังนั้น การทํางาน ที่ประสานสอดคล้องกันจึงมีความสําคัญสูงสุดเพื่อขับเคลื่อนงานด้านแรงงานให้บรรลุผลสัมฤทธิ์และเกิดประโยชน์ต่อประชาชนได้อย่างแท้จริง
สําหรับการดําเนินงานในอนาคตนั้น ปลัดกระทรวงแรงงาน ได้เน้นย้ําใน 3 ประเด็นด้วยกัน ประเด็นแรก คือ เรื่องของการบูรณาการ ทั้งนี้ สํานักงานปลัดจะต้องเป็นผู้นํา เป็นผู้ริเริ่มในการแปลงนโยบายของกระทรวงแรงงานไปสู่การปฏิบัติในพื้นที่ เพื่อให้บริการของกระทรวงตอบโจทย์ความต้องการของประชาชนในพื้นที่อย่างครบวงจรทั้งการมีงานทํา การพัฒนาฝีมือแรงงาน สวัสดิการและคุ้มครองแรงงาน ความปลอดภัยในการทํางาน และประกันสังคม ประเด็นที่สอง คือ ความรอบรู้เกี่ยวกับสถานการณ์โลก นโยบายของรัฐบาล และเหตุการณ์ในพื้นที่ เจ้าหน้าที่กระทรวงแรงงานจะต้องเป็นคนทันสมัย รอบรู้สถานการณ์ และสามารถให้การช่วยเหลือประชาชนในภารกิจที่เกี่ยวข้องได้ในโอกาสแรก ตัวอย่างที่ผ่านมา เช่น การช่วยเหลือแรงงานประมงไทยในน่านน้ําโซมาเลีย เป็นต้น ในฐานะสํานักงานปลัดจะต้องรวดเร็วที่จะประสานงานกับหน่วยที่เกี่ยวข้อง รวมถึงติดตามสถานการณ์เพื่อให้ความช่วยเหลือ ซึ่งถือได้ว่าเป็นผลงานสําคัญอย่างหนึ่งของกระทรวงแรงงาน นอกจากนี้จะต้องให้ความสําคัญกับองค์ความรู้ด้านวิชาการทั้งเศรษฐกิจและสังคม ตัวเลขดัชนี หรือ ตัวชี้วัดต่างๆ ในพื้นที่ เช่น GPP การว่างงาน เงินเฟ้อในจังหวัดเป็นต้น เพราะล้วนแต่กระทบต่อการดําเนินงานของกระทรวงแรงงาน ดังนั้น "แรงงานจังหวัดจะต้องรู้ทุกเรื่องที่เกี่ยวข้องกับ
และ ประเด็นที่สาม คือ การพัฒนาและอํานวยความสะดวกประชาชน บน digital platform โดยเชื่อมโยงกับหน่วยงานในสังกัด รวมถึงหน่วยอื่นที่เกี่ยวข้อง นอกจากนี้ จะต้องพัฒนาระบบ Big Data และการวิเคราะห์ที่ส่งผลต่อการกําหนดนโยบาย เช่น จํานวนผู้ประกันที่ได้รับค่าจ้างขั้นต่ํา จํานวนสถานประกอบการ ที่มีการย้ายฐานการผลิตจากผลกระทบของค่าจ้าง ข้อมูลพวกนี้เราจะเก็บได้อย่างไร สามารถหาได้จากที่ไหน ผมอยากให้มีการจัดทําข้อมูลเหล่านี้เพิ่มเติมจากผลการดําเนินงานประจําที่เราทําอยู่ เพื่อประโยชน์ในการกําหนดนโยบายที่แม่นยําและมีประสิทธิภาพ”
การประชุมครั้งนี้ เพื่อให้บุคลากรในสังกัดสํานักงานปลัดกระทรวงแรงานทั้งในส่วนกลางและภูมิภาค มีความรู้ความเข้าใจ ทิศทางการดําเนินงานขององค์กรและสามารถนําไปใช้เป็นแนวทางในการปฏิบัติงานอันจะส่งผลต่อความสําเร็จตามพันธกิจและยุทธศาสตร์ขององค์กรได้ โดยมีบุคลากรในสังกัดสํานักงานปลัดกระทรวงแรงงานทั้งในส่วนกลางและส่วนภูมิภาค และหน่วยงานที่เกี่ยวข้องเข้าร่วมประชุมในครั้งนี้ จํานวน 200 คน
+++++++++++++++++++
กองเผยแพร่และประชาสัมพันธ์ / ปริยรณ พรหมสาขา ณ สกลนคร ภาพและข่าว / 14 สิงหาคม 2562